"Setswana Puo Tlaleletso ya Ntlha (FAL)/P1 2 Ngwanaitseele 2017 NSC – Memorantamo KAROLO YA A: TEKATLHALOGANYO POTSO 1 Go Tshwaya Tekatlhaloganyo • Ka ntlha ya gore tsepamo e fa go tlhaloganyeng, mopeleto o o fosagetseng le diphoso tsa puo fa dikarabong tse dileele, batlhatlhojwa ba se ke ba otlhaiwa/tseelwa maduo. • Fa dipotsong tse di se nang dikarabo tse di tsepameng, go se nne le maduo a a abelwang EE/NNYAYA kgotsa DUMELA/GANELA. Lebaka/Tshegetso/ Tlhotlheletso ke sona se se tshwanetseng go elwa tlhoko. • Go se nne le maduo a a abelwang NNETE/FOSAGETSE kgotsa NTLHA/KAKANYO. Lebaka/Tshegetso/Tlhotlheletso ke sona se se tshwanetseng go elwa tlhoko. • Fa e le karabo ya lefoko le le lengwe e e tlhokagalang, mme motlhatlhojwa a bo a naya mola otlhe, tshwaya gore o nepile fa fela lefoko le le nepagetseng le thaletswe/bontshitswe. • Fa dintlha tse pedi/tharo di tlhokagala, mme tse di mmalwa di neetswe, tshwaya fela di le pedi/tharo tsa ntlha. • Fa motlhatlhojwa a dirisitse mafoko go tswa mo puong esele ntle le e a tlhatlhojwang ka yona, ikgatholose mafoko ao, mme fa karabo e sa ntse e na le bokao, o se ke wa mo otlhaya. Mme fela fa e le gore go dirisitswe puo esele mo setlhangweng, mme e tlhokagala mo karabong, seo se tla amogelwa. • Amogela ditengwana tse di farologaneng. • Mo dipotsong tse go nang le tlhopho ya karabo e e maleba, amogela dikarabo TSOOPEDI, tlhaka e e tsamaelanang le karabo e e nepagetseng LE/KGOTSA karabo e e kwadilweng ka botlalo. Kwalololo e ileditswe Phetla"